text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةسياسةتاريخ حافل بالإختراقات وسلبية موقفنا السياسي تجاه ليبيا
text.text_idx: #000006
text.text: تاريخ حافل بالإختراقات وسلبية موقفنا السياسي تجاه ليبيا
text.text_idx: #000007
text.text: مجلة القومية التونسية
text.text_idx: #000008
text.text: حول التاريخ الليبي المعاصر و سلبية الموقف السياسي التونسي
text.text_idx: #000009
text.text: في برنامج شاهد على العصر قناة الجزيرة، المنشط أحمد منصور جايب محمد المڨيرف رئيس أول مؤتمر وطني ليبي ( منظمة معارضة ليبية ضد القذافي في الثمانينات).
text.text_idx: #000010
text.text: نتفرج في البرنامج و باهت علخر لأنو كشف حجم التزعزع في نظام القذافي في السبعينات و كيفاش الوزراء و أعلى المسؤولين يستقيلو ويهربو.
text.text_idx: #000011
text.text: الي جلب إهتمامي أكثر هو أن مصر والمغرب وأمريكا كانو فاعلين علخر في ليبيا وكانت إستعلاماتهم متصلة بالمعارضة الليبية باش يستعملوها ورقة ضغط على القذافي (هو زادا كان عندو علاقات مع أمريكا قبل الإنقلاب الشهير) .
text.text_idx: #000012
text.text: ومصر وصلت تدخلت عسكريا في ليبيا عام 1977.
text.text_idx: #000013
text.text: و الأخطر انو كان مخترق الجيش التونسي (زين العابدبن بن علي/ مدير الإستعلامات العسكرية)، و مخترق الحكومة التونسية (محمد المصمودي وزير الخارجية)، ومخترق الاتحاد العام التونسي للشغل (الحبيب عاشور) ووصل إخترق حاشية الرئيس و بالذات زوجات الرؤساء (وسيلة بن عمار، ليلى الطرابلسي) .
text.text_idx: #000015
text.text: – القذافي توصل انو يتدخل و يكون مرعب الدولة التونسية و عميلو زين العابدين بن علي أصبح رئيس جمهورية (هذا مايفسر سرعة تطبيع العلاقات والصداقة الممتازة و الموقف الليبي الرافض لثورة 2011) .
text.text_idx: #000016
text.text: – هذا القذافي المجنون ودولة ليبيا المزعزعة و المنقسمة قبليا و سياسيا، كانو يتدخلو في تونس و يهددو أمنها. جرة افتقاد الدولة التونسية لسياسة قوية جريئة مؤمنة بالأمة و افتقاد للإستعلامات الخارجية (كل الجهد الأمني كان منصب على المعارضة التونسية و الخوف المواطن التونسي).
text.text_idx: #000017
text.text: مبدأ عدم التدخل في سيادة الدول هو مبدأ منافق، لأجل الاستهلاك الإعلامي فقط. لأن كل الدول تتدخل في سياسة الدول الأخرى و مافما حد يحترم سيادة الآخر.
text.text_idx: #000018
text.text: هذا معطى طبيعي في العالم منذ بداية التاريخ، والدولة الوحيدة الي تحترم سيادة الآخرين هي تونس و الي كل الآخرين يتدخلو فيها و يتآمرو عليها لحد يوم الناس هذا.
text.text_idx: #000019
text.text: هذه العقلية الخنوعة خارجيا الي تزرعت في كل حكام تونس منذ أيام البايات الضعفاء (من عثمان باي و انتي ماشي) و الي زاد ركزها نظام بورقيبة_بن علي وردها بديهية سياسية هي الكارثة التونسية وهي سبب ضعفنا و نكبتنا في العالم.
text.text_idx: #000020
text.text: الدرس التاريخي علمنا انو أي نظام ليبي تابع لدولة أجنبية بش يكون معادي أو أقله متدخل في تونس. (علي برغل هاجم جربة ق18، القذافي مول تمرد قفصة 1980 و العصابات الاسلامية مرمدت الجنوب بعد 2011 و من بعد حفتر بش يعبث بحالنا).
text.text_idx: #000022
text.text: الضعف سومو يتدفع بالحاضر و اذا كنا مانراوش رواحنا قادرين على الحرب فلازم نحضرو رواحنا للعهر و للأمانة تونس عهد بن علي كانت مرتع جنسي لليبيين.
text.text_idx: #000023
text.text: الرد الجذري على اللوم السطحي للقومية التونسية
text.text_idx: #000024
text.text: القصف الإسرائيلي لحمام الشط، يعري حقيقة الضعف التونسي
text.text_idx: #000025
text.text: الحنين الى عهد بن علي، الرجعية السياسية و القومية التونسية
text.text_idx: #000027